Pafnutijus Čebyšovas

Pafnutijus Čebyšovas (, 1821 m. gegužės 16 d. Okatovas, Kalugos gubernija – 1894 m. gruodžio 8 d. Sankt Peterburgas) – rusų matematikas ir mechanikas. Sankt Peterburgo mokslų akademijos (1856), Londono karališkosios draugijos (1877), daugelio šalių mokslų akademijų narys.

 Biografija 
Gimė Okatovo kaime rusų dvarininkų Levo ir Agafijos Čebyšovų gausioje šeimoje. Mokėsi namuose. 1832 m. šeima persikėlė į Maskvą. 1841 m. baigė Maskvos imperatoriškojo universiteto fizikos-matematikos skyrių. 1847–1882 m. dėstė Sankt Peterburgo universitete. Mokslinio darbo kryptys – tikimybių ir skaičių teorijos.

 Mokslinė veikla 
Svarbiausi darbai iš matematinės analizės, skaičių teorijos, tikimybių teorijos (sukūrė naują įrodymų būdą – momentų metodą), funkcijų teorijos (sukūrė funkcijų optimalios aproksimavimo teorijos, vėliau išsirutuliojusios į šiuolaikinę konstrukcinę funkcijų teoriją, pagrindus), pradėjo vartoti vadinamus Čebyšovo daugianarius. Tyrė mechanizmų kinematiką.

 Šaltiniai 

Kategorija:Rusijos matematikai
Kategorija:Rusijos pedagogai
Kategorija:Matematikai tikimybininkai
Kategorija:Peterburgo mokslų akademijos nariai